[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "U\u0308lo Mattheus: Ukraina ma\u0308rkso\u0303nad golodomor'ist holodomor'ini"}, {"text_idx": "#000005", "text": "So\u0303japidamist raskendav bezdoriz\u030cz\u030cja, kus pinnase pehmenemise to\u0303ttu tuleb lahingut pidada sageli vo\u0308o\u0308ni ja\u0308ises vees ja mudas, on paraku u\u0308le kandunud ka poliitilisele tasandile, kirjutab U\u0308lo Mattheus algselt Sirbis ilmunud kommentaaris."}, {"text_idx": "#000006", "text": "Igal aastal novembri neljandal laupa\u0308eval ma\u0308lestab Ukraina suure na\u0308ljaha\u0308da golodomor'i ohvreid. Sedakorda toimus see 26. novembril, andes po\u0303hjust to\u0303mmata paralleele Venemaa nu\u0308u\u0308dse terroriga Ukraina vastu ja nimetada see holodomor'iks.1"}, {"text_idx": "#000007", "text": "Kui mo\u0308o\u0308dunud sajandi kolmeku\u0308mnendatel aset leidnud golodomor'i peamine eesma\u0308rk oli na\u0308ljasurma abil va\u0308lja juurida Ukraina jo\u0303ukas talupoegkond, maa kollektiviseerida ja la\u0308mmatada sellega viimasedki iseseisvuse pu\u0308u\u0308dlused, siis sedakorda, Ukraina energiataristut ha\u0308vitades soovib Venemaa viia Ukraina humanitaarkatastroofini ja sundida ukrainlased alistuma ku\u0308lma kaudu. Ko\u0303ikidest elumugavustest ilmaja\u0308a\u0308mine peaks Venemaa lootuste kohaselt a\u0308ra vintsutama ukrainlaste vastupanutahte ja sundima Ukraina valitsust Venemaaga la\u0308bi ra\u0308a\u0308kima."}, {"text_idx": "#000008", "text": "Ikka ja ja\u0308lle kostab ha\u0308a\u0308li, et Ukraina ja Venemaa peaksid konflikti lahendama la\u0308bira\u0308a\u0308kimiste teel. Sageli sisaldab see soovitust Venemaa no\u0303udmistele ja\u0308rele anda vo\u0303i pakkuda julgeolekugarantiisid ka Venemaale, millega on va\u0308lja tulnud Prantsusmaa president Emmanuel Macron."}, {"text_idx": "#000009", "text": "Mo\u0303nevo\u0303rra rahustavalt mo\u0303jus novembri lo\u0303pus Bukarestis NATO riikide va\u0308lisministrite kohtumisel NATO peasekreta\u0308ri Jens Stoltenbergi so\u0303num, et Putinit ei tohi lasta seda so\u0303da vo\u0303ita, sest see na\u0308itaks maailma autoritaarsetele liidritele, et so\u0303jalist jo\u0303udu kasutades on vo\u0303imalik saavutada oma eesma\u0308rke. Stoltenbergi so\u0303nul muudaks see maailma veelgi ohtlikumaks kohaks. NATO peasekreta\u0308r kordas ka u\u0308le, et Ukrainat aidatakse nii kaua, kui see on vajalik, ja kinnitas, et Ukrainal on ta\u0308ielik o\u0303igus saada NATO liikmeks.3"}, {"text_idx": "#000010", "text": "Sealsamas Bukarestis NATO tippkohtumisel 2008. aastal lu\u0308kati nii Ukraina kui ka Gruusia liitumine ebama\u0308a\u0308rasesse tulevikku, mille u\u0308ks tagaja\u0308rgi oli Venemaa kallaletung Gruusiale samal aastal ja Ukrainale 2014. aastal. Seekordne so\u0303num palju selgust juurde ei toonud, kuid on arvatud, et uks NATO-sse avaneb Ukrainale pa\u0308rast territoriaalse terviklikkuse taastamist ja so\u0303jategevuse lo\u0303ppemist."}, {"text_idx": "#000011", "text": "Infomu\u0308ra on va\u0308ga suur ja samavo\u0303rra kui Stoltenbergi so\u0303nad mo\u0303juvad rahustavalt, mo\u0303jub rahutukstegevalt kaevikuso\u0303jaks taandunud lahingutegevus, millega koos pole vaibunud ka seisukohad, et olukorrale tuleb leida poliitiline lahendus. So\u0303japidamist raskendav bezdoriz\u030cz\u030cja2, kus pinnase pehmenemise to\u0303ttu tuleb lahingut pidada sageli vo\u0308o\u0308ni ja\u0308ises vees ja mudas, on paraku u\u0308le kandunud ka poliitilisele tasandile. Seisukohtade pinnas on pehme ja sellest vo\u0303ib kergesti la\u0308bi vajuda."}, {"text_idx": "#000012", "text": "Eriti rahutukstegevalt mo\u0303jutab Ukraina u\u0308hiskonda ja meediat see, kui Ukraina so\u0303jalises vo\u0303idus kahtlevad sellise kaaluga tegelased nagu USA kindral Mark Milley.4"}, {"text_idx": "#000014", "text": "Viimase aja poliitiliste so\u0303numite ro\u0303huasetus on siiski nihkunud kindlalt selle poole, et mis tahes ko\u0303neluste eelduseks saab olla so\u0303jategevuse lo\u0303petamine Venemaa poolt ja Vene va\u0308gede tingimusteta lahkumine Ukrainast. Seisukohaga, et tegemist on kahe riigi territoriaalse vaidlusega, kus nn vaidlusalused piirkonnad tuleks a\u0308ra jagada, pole keegi enam va\u0308lja tulnud. Mais pakkus sellist rahuplaani ma\u0308letatavasti Itaalia.5"}, {"text_idx": "#000015", "text": "Mis puudutab USA vahevalimiste aegu ko\u0303lanud so\u0303numeid, et Ukrainale antava abi osas tuleb kontrolli suurendada vo\u0303i abi ennast va\u0308hendada, siis pa\u0308rast valimisi on ka USA poliitikute seisukohad selgemad ja toetus Ukrainale kindlam nagu pinnas pa\u0308rast bezdoroz\u030cz\u030cija't. Va\u0308idetavalt pani Venemaa vabariiklaste vo\u0303idule ja koos sellega USA relvatarnete va\u0308hendamisele suuri lootusi ning see olevat u\u0308ks po\u0303hjusi, miks Putin so\u0303jaga venitab, oodates mingit va\u0308list imet, mis olukorra pa\u0308a\u0308stab. Reaalsuses peab Ukraina toetamist vajalikuks mo\u0303lema USA suurpartei tuumik."}, {"text_idx": "#000016", "text": "Bideni administratsioon liigub siiski ettevaatliku planeerimise teed, ei so\u0308anda ette vo\u0303tta liiga ja\u0308rske samme ega va\u0308lja pakkuda selget stsenaariumi, kuidas oma olemusliku kurjuse taas paljastanud diktatuuririigiga toimida. Bideni liigagi suur ettevaatlikkus vo\u0303imaldab vo\u0303tta vabariiklastel tema suhtes kriitiline hoiak ja arvestades nende edu Esindajatekojas survestada teda andma Ukrainale rohkem ja efektiivsemat relvaabi."}, {"text_idx": "#000017", "text": "Selliste seisukohtadega on juba va\u0308lja tulnud na\u0308iteks vabariiklaste liider senatis, senaator Mitch McConnell ja Esindajatekoja va\u0308liskomitee vabariiklasest liige Michael McCaul,6 kellest 1. jaanuaril saab komitee esimees."}, {"text_idx": "#000018", "text": "Need on o\u0303ige kummalised peatu\u0308kid, mille Venemaa seoses invasiooniga Ukrainasse so\u0303jaajalukku kirja paneb: hu\u0308briidso\u0303da ja Krimmi ho\u0303ivamine nn roheliste mehikeste poolt, so\u0303da Donbassis meetodil \"meid siin pole\", \"kiire\" \"so\u0303jaline erioperatsioon\" Teise maailmaso\u0303ja mastaabis enam kui 1000 kilomeetri pikkusel rindel, tuumajaamade kasutamine tugipunktidena, kaevumine Ts\u030cornobo\u0303li radioaktiivsesse mulda (lolluse tippsaavutus!), terroristlikud raketiru\u0308nnakud elektri- ja soojusvo\u0303rgu ha\u0308vitamiseks, natsisu\u0308mboolika rikastamine ta\u0308htedega Z ja V jne."}, {"text_idx": "#000019", "text": "Va\u0308rvi lisavad kado\u0303rovlastest Tiktoki-so\u0303durid, Wagneri grupi ko\u0303rilo\u0303ikajad, kuvalda fetis\u030ceerimine taparelvana. See kirju so\u0303jardite seltskond ja nende so\u0303japidamise metoodika on toonud Ukraina so\u0303ja leksikasse ka uusi va\u0308ljendeid, ilma milleta pole enam vo\u0303imalik lahingutegevust kirjeldada."}, {"text_idx": "#000020", "text": "Neil gruppidel on oma hierarhia ja lahingukord. Ko\u0303ige va\u0308hem va\u0308a\u0308rtuslikud on napi va\u0308ljao\u0303ppega vo\u0303i ta\u0308iesti ilma ettevalmistuseta zekid ja ts\u030cmobikud, nn kahuriliha, keda kasutatakse luure eelsalkadena, et va\u0308lja selgitada vaenlase positsioone ja teostada esmaseid ru\u0308nnakuid. Neid saadetakse lahingusse va\u0308ikeste gruppidena ja halvasti relvastatult, grupp grupi ja\u0308rel, et Ukraina kaitse a\u0308ra kurnata. Mingil hetkel, kui peaks avanema la\u0308bimurdevo\u0303imalus, ja\u0308rgnevad neile va\u0308ljao\u0303ppinud wagnerlased."}, {"text_idx": "#000021", "text": "Zekkidel ja ts\u030cmobikutel on vaid ka\u0308sirelvad, zekkidele antakse relvad ka\u0308tte vahetult enne ru\u0308nnakut. Soomukeid ja tanke neil toetuseks enamasti pole. Vo\u0303ib juhtuda, et ka laskemoona ka\u0308sirelvadele ei anta. Kado\u0303rovlaste u\u0308lesanne on tagada, et zekid ja ts\u030cmobikud ei deserteeriks ja sundida nad uuesti lahingusse. Kuuldavasti lastakse deserto\u0308o\u0308re ka maha."}, {"text_idx": "#000022", "text": "Telegrami kanalitelt vo\u0303ib leida videoid lahinguva\u0308ljade kuumadest paikadest nagu Bahmut, Pavlivka, Adijivka, Marjinka jt, mis on kaetud zekkide ja mobikute laipadega. Venemaa laipu ei loe ja a\u0308ra neid ei vii. Ukraina kaitseministeeriumi andmeil langeb pa\u0308evas 400\u2013600 Vene so\u0303durit, 2. detsembril oli neid koguni 650.7"}, {"text_idx": "#000023", "text": "DNR-lasi ja LNR-lasi hinnatakse ko\u0303rgelt, sest neil on pikaajaline lahingukogemus. Ometi Vene relvau\u0308ksused neid omaks ei pea ja vo\u0303ivad nad kergesti ha\u0308tta ja\u0308tta, nagu juhtus Harkivi oblastist taganemisel. Ka ei kajasta Vene poole statistika nende hukkunute ja haavatute arvu, s.t neil ei ole Venemaa jaoks isegi mitte statistilist va\u0308a\u0308rtust."}, {"text_idx": "#000024", "text": "Peale nimetatud u\u0308ksuste on va\u0308idetavalt loomisel uus eraarmee, milleks samuti hakatakse va\u0308rbama vange.8 Seda rahastavat armeenia pa\u0308ritolu a\u0308rimees Samvel Karapetjan, kes on Gazpromiga seotud ettevo\u0303tte Tashir Holding omanik."}, {"text_idx": "#000025", "text": "Uue vangidest eraarmee loomisega hakkab tegelema Ukrainas okupeeritud territooriumeil vanglate u\u0308lemaks ma\u0308a\u0308ratud a\u0308rimees ja kriminaalne autoriteet Armen Sarkisjan, tuntud ka hu\u0308u\u0308dnime Armen Gorlovkast all. Uut eraarmeed olevat Ukraina luure allikail vaja selleks, et tekitada Prigoz\u030cini palgaarmeele vastukaal, mis ko\u0303neleb Putini rez\u030ciimi kasvavast ohutundest ja kardetavast vo\u0303imuvo\u0303itlusest."}, {"text_idx": "#000027", "text": "Ko\u0303ik Venemaa algatused, sh mobilisatsioon, uute palgaarmee u\u0308ksuste loomine, katsed osta so\u0303javarustust Iraanist, Po\u0303hja-Koreast ja Hiinast ko\u0303nelevad Putini meeleheitlikust pingutusest tagasi vo\u0303ita kaotsi la\u0308inud initsiatiiv so\u0303jategevuses vo\u0303i jo\u0303uda mingigi arvestatava positsioonini, et sundida Ukraina la\u0308bira\u0308a\u0308kimiste laua taha."}, {"text_idx": "#000028", "text": "Selleks on kasutatud eri laadi terrorit, sh tuumaohu ja globaalse na\u0308ljaha\u0308daga manipuleerimist ning Ukraina tsiviiltaristu ru\u0308ndamist."}, {"text_idx": "#000029", "text": "Enamik so\u0303janduse eksperte on jo\u0303udnud siiski veendumusele, et need meetodid ei ko\u0303nele mitte Venemaa soovist la\u0308bi ra\u0308a\u0308kida, vaid nende eesma\u0308rk on sundida Ukrainale peale oma ultimatiivsed tingimused."}, {"text_idx": "#000030", "text": "\"Seejuures on Venemaa ku\u0308u\u0308niliselt teada andnud, et ja\u0308tkab Ukraina tsiviiltaristu tulistamist rakettidega niikaua, kuni Ukraina on no\u0303us Venemaa tingimused vastu vo\u0303tma.\""}, {"text_idx": "#000031", "text": "Teatavasti no\u0303uab Venemaa, et Ukraina loovutaks juba vallutatud territooriumid, loobuks NATO-ga u\u0308hinemisest, lepiks alalise neutraliteediga, ka\u0308rbiks suurel ma\u0308a\u0308ral oma relvajo\u0303ude jne, mis oma olemuselt ta\u0308hendavad kapituleerumist. Nn vaherahu on Venemaal vaja selleks, et uuesti jo\u0303udu koguda ja Ukraina vallutamist ja\u0308tkata. Seejuures on Venemaa ku\u0308u\u0308niliselt teada andnud, et ja\u0308tkab Ukraina tsiviiltaristu tulistamist rakettidega niikaua, kuni Ukraina on no\u0303us Venemaa tingimused vastu vo\u0303tma."}, {"text_idx": "#000032", "text": "Venemaa motiividest pole raske aru saada ka inimesel, kes so\u0303jandusest ega va\u0308lispoliitikast suurt midagi ei jaga. Heaolumaailma ha\u0308da ei seisne mitte selles, et u\u0308ldse ei saada aru, vaid mingi kriitiline osa sellest soovib, et neid vo\u0303o\u0303raste muredega ei segataks ja nad saaksid rahulikult oma heaolu edasi nautida."}, {"text_idx": "#000033", "text": "See on u\u0308ks asjaolusid, millele ka Putin apelleerib. Et kui ka eurooplase dus\u030cipihustist tuleb vaid ku\u0308lma vett, toatemperatuur on jaheda piiril, ku\u0308tuse hind to\u0303useb, siis u\u0308kskord tulevad nad ta\u0308navale ja no\u0303uavad seda, mida Putin soovib \u2013 Ukraina kapituleerumist ja so\u0303ja lo\u0303petamist. Eurooplaste mugavuslembus on u\u0308ks Putini o\u0303leko\u0303rtest, nii nagu seda oli ka loodetud vabariiklaste vo\u0303it USA-s. Selle nimel, et mingigi endale soodus muutus la\u0308a\u0308nemaailmas a\u0308ra oodata, on Putin valmis saatma lahingusse aina uusi ja uusi mobiliseerituid."}, {"text_idx": "#000034", "text": "Putini ultimaatumi ko\u0303rvale on Ukraina president Volodo\u0303mo\u0303r Zelenski asetanud oma rahuvalemi.9 See on selge ja loogiline, aga ka u\u0308ksjagu idealistlik. Ukraina territoriaalse terviklikkuse taastamise, kahjude korvamise ja vangide vabastamise ko\u0303rval ra\u0308a\u0308gib see maailmast, kus Venemaa on oma tuumarelvad loovutanud, maailmas puudub tuumaoht ja na\u0308ljaha\u0308da ning seal valitseb energiajulgeolek."}, {"text_idx": "#000035", "text": "See sisaldab endas suure annuse lootust, et Venemaagi on kunagi selle ideaalse vo\u0303i ideaalide la\u0308hedase maailma osa. Iseku\u0308simus, kas niisugune maailm koos Venemaaga on ka vo\u0303imalik. Aga see ei ta\u0308henda, et selle poole ei tuleks pu\u0308rgida."}, {"text_idx": "#000036", "text": "Kui ko\u0303ikides arukates peades ku\u0308pseb mo\u0303te Venemaa tuumadesarmeerimisest, siis vene mo\u0303te liigub vastupidises suunas. Novembri lo\u0303pus teatas Venemaa kaitseminister Sergei S\u030coigu, et 2023. aastal keskendub Venemaa oma tuumarajatiste arendamisele, u\u0308ritades sellega ilmselt la\u0308a\u0308nele koha ka\u0308tte na\u0308idata. See on osa Venemaa superriigiks muutmise plaanist, millesse kuulub ka Ukraina ho\u0303ivamine, kuid nu\u0308u\u0308d ko\u0303lab see juba o\u0303o\u0303nsalt ja so\u0303ja seis ko\u0303neleb sellest, et oma superriigiks saamise plaanid vo\u0303ib Venemaa kalevi alla panna."}, {"text_idx": "#000037", "text": "Kui pikka aega on ra\u0308a\u0308gitud tripolaarsest maailmast, kus on kolm suure so\u0303java\u0308elise potentsiaaliga riiki \u2013 USA, Venemaa ja Hiina \u2013, siis maailma teiseks peetud Vene armee on osutunud o\u0303humulliks. Nu\u0308u\u0308d juba ra\u0308a\u0308gitakse bipolaarsest maailmast, kus domineerimise pa\u0308rast vo\u0303istlevad USA ja Hiina. Iseenesest vo\u0303iks kahele suurele tegijale ju meeldida, kui kolmas platsilt minema lu\u0308u\u0308akse, aga see eeldab, et sellega lahendatakse ka Venemaaga kaasnevad julgeolekuriskid."}, {"text_idx": "#000038", "text": "Enneko\u0303ike ahistab otsustajaid pelgus vo\u0303imaliku koduso\u0303ja ees Venemaal, sellega kaasnev stiihia ja tuumarelvastuse kontrollimatus. Va\u0308listatud pole ka kontrollimatute relvau\u0308ksuste sissetung Venemaa naaberriikidesse."}, {"text_idx": "#000039", "text": "See on see valik, mis to\u0303ena\u0308oliselt vaevab ka Bidenit, kui ta piirab Ukrainale antavaid relvatarneid, sest kui segadus Venemaal kasvab liiga suureks, on NATO ja sellega ka USA sekkumine va\u0308ltimatu. Aga mida kauem see ko\u0303hklus otsustajate peades istub, seda rohkem ohvreid tuleb kanda Ukrainal, kelle ka\u0308tega ehitab la\u0308a\u0308nemaailm praegu oma julgeolekut teda seejuures piisavalt abistamata. Mitte sel ma\u0308a\u0308ral, et see so\u0303da kiiresti lo\u0303petada."}, {"text_idx": "#000043", "text": "Reinsalu mo\u0303istis Ungari ka\u0308itumise hukka"}, {"text_idx": "#000046", "text": "ERR Lvivis: kohalikud vo\u0303tavad elektrikatkestusi rahulikult"}, {"text_idx": "#000047", "text": "Kuleba: la\u0308a\u0308s ei peaks kartma Venemaa vo\u0303imalikku lagunemist"}, {"text_idx": "#000053", "text": "Ukraina president ku\u0308lastas Harkivis haavata saanud so\u0303dureid"}, {"text_idx": "#000054", "text": "Raik: Macroni so\u0303nad toovad esile la\u0308a\u0308neriikide ja\u0308tkuvad erimeelsused"}, {"text_idx": "#000056", "text": "Macron: la\u0308a\u0308s peab arutama, kuidas anda Venemaale julgeolekugarantiisid"}, {"text_idx": "#000057", "text": "Jaanus Terasmaa: vesi kui XXI sajandi julgeolekurisk ja so\u0303dade po\u0303hjus"}, {"text_idx": "#000058", "text": "Mihkel Mutt: maailmalo\u0303pp pole ligi tulnud"}, {"text_idx": "#000059", "text": "Meelis Oidsalu: protestipoliitika kunstiline tase on riigikogus langenud"}, {"text_idx": "#000060", "text": "Mirjam Mo\u0303ttus: raamatukogud ha\u0308a\u0308buvad, sest inimesi ja raha lihtsalt pole"}, {"text_idx": "#000062", "text": "Kristiina Alliksaar: kuidas eit tualetis vett to\u0303mbas..."}, {"text_idx": "#000063", "text": "Mari Peegel: Koidula pole ainus naine, kes va\u0308a\u0308rib oma ta\u0308navat"}, {"text_idx": "#000071", "text": "Kabemeistrivo\u0303istlustel on enne viimast vooru po\u0303nevad tabeliseisud"}, {"text_idx": "#000072", "text": "Eesti ka\u0308sipalliklubidel oli Balti liigas edukas pa\u0308ev"}, {"text_idx": "#000073", "text": "Tartu seenioride kunstiprogramm osutus ootamatult populaarseks"}, {"text_idx": "#000074", "text": "Pu\u0308hapa\u0308eva tuleb pilvine, aga sajuta"}, {"text_idx": "#000075", "text": "Arhitektuuripreemiatest la\u0308ks kaks peaauhinda Rakvere to\u0308o\u0308- ja tehnokeskusele"}, {"text_idx": "#000076", "text": "Ukraina andmeil koondab Venemaa va\u0308gesid lo\u0303unarindele"}]